בשנתו הראשונה, העמיד תומאס ממוצעים של 3.8 נקודות ו-2.5 ריבאונדים למשחק, אך בעקבות יכולת טובה של שותפו למכללה, טיילר דייוויס, דקותיו ירדו. ב-6 בינואר 2016, עבר תומאס לאוניברסיטת קלמסון. בשנתו השנייה במכללות, העמיד ממוצעים של 7.5 נקודות ו-4.2 ריבאונדים בממוצע למשחק. ב-24 בנובמבר 2017 קלע תומאס שיאי קריירה במכללות של נקודות כשקלע 26 נקודות ושל ריבאונדים כשהוריד 16 ריבאונדים במהלך הניצחון 77–84 על אוניברסיטת דרום טקסס. בעונתו השלישית העמיד תומאס ממוצעים של 10.7 נקודות, 8.1 ריבאונדים ו-2.3 חסימות למשחק, יחד עם 56 אחוז מהשדה. בתום העונה נבחר תומאס לחמישיית ההגנה של הליגה. תומאס רשם 9 פעמים דאבל דאבל ועזר למכללתו להגיע לטורניר אליפות המכללות לראשונה מאז 1997. בשנתו האחרונה, העמיד תומאס ממוצעים של 13 נקודות, 7.8 ריבאונדים ו-2.2 חסימות למשחק. הוא נבחר בפעם השנייה ברציפות לחמישיית ההגנה של הליגה. תומאס היה השחקן השביעי במכללתו שבמהלך שהותו במכללה קלע 900 נקודות, הוריד 600 ריבאונדים ובנוסף חסם 150 פעמים.
קריירה מקצועית.
בשנת 2019, לאחר שלא נבחר בדראפט ה-NBA, הצטרף תומאס לשארלוט הורנטס במסגרת ליגת הקיץ של ה-NBA אך הוא לא הצליח להשיג חוזה.
ב-18 ביולי 2019, חתם תומאס על חוזהו המקצועי הראשון כשחתם בוונג'ו DB פרומי מקוריאה הדרומית, אך יותר מאוחר הוא שוחרר ללא ששיחק משחק אחד בקבוצה. ב-12 בינואר 2020, חתם תומאס בלאריסה מליגת העל היוונית. בחמישה משחקים הוא העמיד ממוצעים של 6.4 נקודות ו-4.2 ריבאונדים למשחק.
ב-2 בינואר 2021, הוא חתם בקייב באסקט מהסופרליגה האוקראינית.
ב-22 בינואר 2021, הוא חתם בבני הרצליה מהליגה הישראלית.
מפרץ פלאנדרז
מפרץ פלאנדרז או מפרץ פלאנדרס או מפרץ פלנדריה (באנגלית: Flandres Bay) הוא מפרץ גדול, באזור חוף דנקו של ארץ גרהאם, שבאנטארקטיקה.
המפרץ ממוקם בין כף רנאר וכף וילמס.
היסטוריה.
גילוי ומיפוי המפרץ.
המפרץ התגלה בשנת 1898, על ידי המשלחת האנטארקטית הבלגית, אשר חקרה את אנטארקטיקה בפיקודו של אדריאן דה ז'רלאש.
המפרץ מופה לראשונה, באופן גס, ב-10 בפברואר - 11 בפברואר 1898, על ידי המשלחת האנטארקטית הבלגית.
המפרץ מופה באופן מדויק לראשונה בפברואר 1904 על ידי משלחת החקר הצרפתית השלישית לאנטארקטיקה (שחקרה את אנטארקטיקה בין השנים 1903–1905).
המפרץ מופה בשנית על ידי משלחת החקר הצרפתית הרביעית לאנטארקטיקה (שחקרה את אנטארקטיקה בין השנים 1908–1910).
המפרץ צולם מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.
מקור השם.
ז'רלאש נתן למפרץ את שמו.
המפרץ נקרא על שם אזור פלנדריה ההיסטורי (אשר היה גדול ממחוז פלנדריה המצוי בבלגיה). באנגלית "פנדריה" נקראת "פלאנדרז".
לקריאה נוספת.
• Maria Vernet, M. Cape, E. Domack, G. Akie, E. Pettit, J. Wellner, B. Huber, A. Leventer, C.R. Smith, L. Grange, Differential melting of western Antarctic Peninsula glaciers by modified upper circumpolar deep water along a latitudinal gradient LARISSA Ecoystems: biology at land‐ice‐ocean boundary
• United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 165
• Defense Mapping Agency 1992, Sailing Directions (planning Guide) and (enroute) for Antarctica, P 355
ג'וש ניבו
ג'וש ניבו (באנגלית: Josh Nebo; נולד ב-17 ביולי 1997) הוא כדורסלן אמריקאי, המשחק בעמדת הפאוור פורוורד והסנטר במכבי תל אביב.
קריירת תיכונים ומכללות.
ניבו בתחילת דרכו שיחק פוטבול, ועבר לכדורסל רק בחטיבת הביניים. נבו למד בבית הספר התיכון לייקס ברושים, שם את רוב הפוקוס לקח חברו לנבחרת התיכון, דיארון פוקס. בשנתו האחרונה בתיכון, ניבו סייע להוביל את התיכון לרבע גמר המדינה. ישר בסוף העונה עבר ניבו לאוניברסיטת סנט פרנסיס.
ניבו גבה בשלושה סנטימטרים והעלה 22 קילו בשנתיים הראשונות במכללה. בעונתו הראשונה הוא העמיד ממוצעים של 4.9 נקודות ו-5.1 ריבאונדים למשחק. ב-2 בפברואר 2017, הוא קלע שיא קריירה של 24 נקודות אליהן הוסיף 11 ריבאונדים במהלך הניצחון 61–78 על מכללת סנט פרנסיס. בשנתו השנייה, העמיד ניבו ממוצעים של 12 נקודות ו-8.3 ריבאונדים למשחק. ניבו נבחר לחמישייה השלישית ולשחקן ההגנה של כל האזור הצפון מזרחי, לאחר שבמהלך העונה חסם 89 פעמים. בתום העונה עבר לאוניברסיטת טקסס A&amp;M.
ב-12 בפברואר 2019, קלע ניבו שיא עונתי של 21 נקודות בנוסף ל-7 ריבאונדים, במהלך הניצחון 80–81 מול אוניברסיטת אלבמה. בשנתו השלישית פתח ניבו פעמיים והעמיד ממוצעים של 8.1 נקודות ו-5.3 ריבאונדים למשחק. ניבו החמיץ את רוב ההכנות לקראת עונתו האחרונה במכללות בעקבות קרע בשריר הירך. ב-22 בפברואר 2020, קלע ניבו שיא עונתי של 21 נקודות במהלך הניצחון 75–87 על אוניברסיטת מיסיסיפי. בשנתו האחרונה העמיד ניבו ממוצעים של 12.5 נקודות ו-6.2 ריבאונדים למשחק.
קריירה מקצועית.
ב-26 ביולי 2020, לאחר שלא נבחר בדראפט ה-NBA, חתם ניבו בהפועל אילת מהליגה הישראלית. הוא עזב במהלך מבצע שומר החומות והקבוצה החתימה במקומו את דרק אוגביידה.
ב-1 ביולי 2022 הוחתם על ידי מכבי תל אביב לשנה אחת.
רחל ממלוק נעמן
אודה לאל
נמל החלל בוקה צ'יקה
ניו סיטי, ניו יורק
מפתח (הנדסה)
מִפְתָּח הוא המרחק בין שני סמכים לאלמנט מבני כלשהו, למשל קורה או גשר. המפתח יכול להיות סגור על ידי קורה מוצקה או על ידי עמוד.
המפתח הוא גורם משמעותי במציאת חוזק וגודל חתך הקורה מכיוון שהוא קובע את מומנט הכפיפה והשקיעה המרבית לאורך הקורה. ניתן למצוא את מומנט הכפיפה המרבי formula_1 והשקיעה המרבית formula_2 בקורה התמוכה על שני סמכים בקצוותיה על ידי הצבה בנוסחאות:
The Wrong Place
The Wrong Place (בעברית: המקום הלא נכון) הוא שיר שהוקלט על ידי הלהקה הבלגית הוברפוניק. השיר ייצג את בלגיה באירוויזיון 2021. השיר יצא לאור ב-4 במרץ 2021.
רקע.
ב-1 באוקטובר 2019, רשות השידור הבלגית הכריזה כי הוברפוניק נבחרו לייצג את בלגיה באירוויזיון 2020 עם השיר "Release Me". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-20 במרץ, רשות השידור הבלגית אישרה כי הוברפוניק ימשיכו וייצגו את בלגיה גם באירוויזיון 2021.
באירוויזיון.
ב-18 במאי 2021, ביצעה הלהקה את השיר בחצי הגמר של התחרות. בתום ההצבעות, הגיעה למקום התשיעי עם 117 נקודות. ב-22 במאי, בגמר התחרות, הגיעה הלהקה למקום ה-19 עם 74 נקודות.
ארנון איתיאל
ארנון איתיאל (נולד ב-1969) הוא סופר, שדרן ובעל טור ישראלי. חתן פרס ספיר לספר ביכורים.
ביוגרפיה.
איתיאל נולד בקיבוץ הדתי סעד בקרבת רצועת עזה. התחנך בחינוך דתי. התגייס לחטיבת גבעתי, בצבא הוריד את הכיפה והיה למפקד צוות.
איתיאל הוא בעל תואר ראשון בכלכלה, ותואר שני בביוכימיה ומדעי המוח מאוניברסיטת בר-אילן.
ב-2012 פתח בלוג שם פרסם שירים וסיפורים קצרים. אחד מהסיפורים הקצרים הפך לספר.
עובד כשדרן ב"גלי ישראל", בעל טור ב"ישראל היום" וגנן.
חיים אישיים.
נשוי לאפרת ואב לארבעה ילדים.
Amnesia
Amnesia (בעברית: אמנזיה) הוא שיר שהוקלט על ידי הזמרת רומנייה רוקסן. השיר יצג את רומניה באירוויזיון 2021.
רקע.
ב-11 בפברואר 2020, רשות השידור הרומנית (TVR) הכריזה כי רוקסן נבחרה לייצג את רומניה באירוויזיון 2020 עם השיר "Alcohol You". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-31 במרץ 2021, רשות השידור הרומנית אישרה כי רוקסן תמשיך לייצג את רומניה גם באירוויזיון 2021.
באירוויזיון.
המהדורה ה-65 של האירוויזיון תתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020, הוכרז כי רומניה תופיע במחצית השנייה של חצי הגמר הראשון של התחרות. ב-18 במאי 2021, רוקסן ביצעה את השיר בחצי הגמר הראשון של התחרות וכשלה בניסיון להעפיל לגמר.
קרול מידלטון
קרול מידלטון (באנגלית: Carole Middleton, נולדה בשם קרול אליזבת גולדסמית' ב-31 בינואר 1955) היא אשת עסקים בריטית, אמה של קתרין, דוכסית קיימברידג'.
ביוגרפיה.
מידלטון נולדה בלונדון, בתם של רונאלד ודורותי גולדסמית', היא עזבה את בית הספר בגיל שש עשרה, היא עבדה כמזכירה ולאחר מכן בצוות הקרקע של בריטיש איירווייז, במהלך עבודתה בחברה התעופה הכירה את מייקל מידלטון שעבד אף הוא בחברה, ב-1980 הם נישאו ורכשו בית בכפר בברקשייר, נולדו להם שלושה ילדים: קתרין, פיפה וג'יימס. המשפחה עברה לירדן עקב עבודתו של מייקל ולאחר מכן חזרו לכפר בו התגוררו.
ב-1987 היא ובעלה הקימו את "Party Pieces", חברה המספקת ציוד למסיבות, ב-1989 עזב מייקל את עבודתו בחברה התעופה על מנת להצטרף אליה בעבודתה בחברה, עושר המשפחה נבע משילוב הצלחת החברה עם כסף שירשו מסבתו של מייקל.
ב-1995 הם רכשו אחוזה בבאקלברי, הם גם רכשו דירה בצ'לסי ששימשה את ילדיהם.
מריה לואיסה בומבל